जब उनकी समस्याएं पूछी गईं और सुझाव मांगे गए तो उनकी पहली मांग थी कि सफाई का सामान समय पर मिले। दूसरी मांग यह थी कि हमारे तबके में कुछ लोग ऐसे हैं जो पढ़ लिख नहीं पाते हैं। उनकी पढ़ाई-लिखाई का प्रबंध हो जाए तो अच्छा। उन्होंने ऐसी कोई मांग नहीं रखी जो सामान्य रूप से कर्मचारी अपने प्रबंधक से अक्सर करते रहते हैं। शिक्षा का दायित्व होता है मनुष्य-निर्माण। स्कूलों को थानों में बदलने से नकारात्मकता की ही उपलब्धि होगी, सहयोग घटेगा और अध्यापक-स्कूल- छात्र की पारिस्परिकता यांत्रिक हो जाएगी जो संवेदनशीलता के क्षरण को बढ़ावा देगी। स्कूलों में सीसीटीवी लगाने की नहीं, अध्यापकों पर भरोसा करने की जरूरत है। इस जरूरत की पूर्ति केवल दिल्ली सरकार को ही नहीं, हर राज्य की सरकार को करनी होगी। स्कूलों को स्कूल ही बना रहना चाहिए ताकि वहां मनुष्यता का पाठ सुचारू रूप से पढ़ाया जा सके।